OzLabs/hebrew-wiki-articles huggingface dataset:
טוני הוק: בום בום סאבוטז'

טוני הוק: בום בום סאבוטז (באנגלית: Tony Hawk in Boom Boom Sabotage) הוא סרט הנפשה ממוחשבת אמריקאי-קנדי, מסוגת הרפתקאות וספורט, שהופק על ידי Mainframe Studios. הסרט עוקב אחר חבורת מעריצים שמחפשת את טוני הוק, סקייטר אמריקאי שנחטף.

הסרט הופץ ברחבי העולם להקרנה ביתית ב-DVD, כאשר הוא הופץ לראשונה בארצות הברית ב-12 בספטמבר 2006 על ידי FUNimation Entertainment, ובקנדה ב-12 במרץ 2007 על ידי Alliance Atlantis. בישראל הסרט הופץ לראשונה בדיבוב עברי על ידי קלסיקלטת בשנת 2010. אורך הסרט הוא כ-70 דקות.

== תקציר העלילה ==
העיר לינקולנוויל הייתה פעם מקום בו הקרקס של לארי גרימלי וג'ון דולר פתוח כל השנה. עם חלוף הזמן, ראש העיר החליט להפוך את העיר למטרופולין עם אהבה לטכנולוגיה ולספורט אתגרי, דבר הגורם לקרקס להיסגר. בעלי הקרקס מחליטים לנקום, וחוטפים את טוני הוק הסקייטר. במהלך הסרט חבורת מעריצים של טוני יוצאים להציל אותו.

== מדבבים ==
הדיבוב העברי בוים על ידי אפרת קרצמן, והופק על ידי אסנת סדן.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|טוני הוק
|טוני הוק
|ערן מור
|-
|קאד
|דייוויד קיי
|גיא רושיניאק
|-
|סאג'
|נואל קלהאן
|לירון לב
|-
|מיץ'
|קרטר ווסט
|עמית יוסוביץ'
|-
|קייט
|קיארה זאני
|לני כהן
|-
|ג'סי
|איידן דראמונד
|ברק ברויטמן
|-
|פרנק
|סקוט היילנד
|יורם יוספסברג
|-
|טוד ברולי
|דייוויד אורת'
|אמנון וולף
|-
|לארי גרימלי
|מיכאל דובסון
| rowspan="2" |גלעד קלטר
|-
|דיג'יי האף
| rowspan="4" |בראיין דראמונד
|-
|האמשרק
|מיכה אוזין סליאן
|-
|צ'אק
|שמחה ברבירו
|-
|חקיין
| rowspan="2" |גדי לוי
|-
|מרשל
|מקנזי גריי
|-
|ג'ון דולר
|קולין מרדוק
|צביקה פורמן
|-
|כתבת חדשות
|ניקול אוליבר
|הדר שחף-מעיין
|}
בנוסף דיבב בדיבוב האנגלי מייקל דונובן בתור קריין.

== פרסים ==
הפקת ופסקול הסרט זכו בפרסי קנדה לאמנויות האלקטרוניות והאנימציה בשנת 2006, השנה הראשונה בה חולק הפרס.

== קישורים חיצוניים ==

* 

קטגוריה:סרטי הנפשה אמריקאיים
קטגוריה:סרטי הרפתקאות אמריקאיים
קטגוריה:סרטי ספורט
קטגוריה:סרטי הנפשה קנדיים
קטגוריה:סרטי אנימציה ממוחשבת
קטגוריה:סרטי 2006
קטגוריה:סרטים באנגלית
קטגוריה:סרטי אנימציה שיצאו ישירות בפורמט לצפייה ביתית
מבצע שלג (ברית המועצות)

מבצע שלג (ברוסית: Операция «Снег») הוא מבצע של המודיעין הסובייטי בראשית שנות הארבעים שנועד לחסל את האיום הצבאי על ברית המועצות מיפן. מטרת המבצע הייתה לשכנע את ארצות הברית לנקוט בפעולות מסוימות שאמורות להסיח את דעתה של יפן מצעדיה המרחיבים לעבר ברית המועצות.

== הלך המבצע ==
המבצע נערך בחשאיות רבה. לדברי אחד ממשתתפי המבצע, ויטאלי פאבלוב, על פרטיו ידעו רק ראש ביון החוץ פאבל פיטין, יצחק אחמרוב ושר הפנים לברנטי בריה. האם דווח על המבצע לסטלין, זאת לא ידוע. פאבלוב טען כי באוקטובר 1940 זומן ללשכתו של שר הפנים ששאל אותו לרצינות המבצע המתוכנן והדגיש את חשיבות השמירה על חשאיות המבצע.

מהות המבצע הסתכמה בדברים הבאים: רגע לפני המלחמה, יצחק אחמרוב, בהיותו תושב מודיעין בלתי חוקי בארצות הברית, פגש באמצעות סוכנו עובד משפיע מאוד במחלקת האוצר האמריקנית, הארי דקסטר ווייט. כפי שהתברר, לווייט הייתה השפעה מסוימת על מזכיר האוצר האמריקני. ווייט היה אנטי-פאשיסט בדעותיו. הרעיון שהביע אחמרוב היה להשפיע באמצעות ווייט על עמדת הממשל האמריקני ובסופו של דבר על עמדת נשיא ארצות הברית ביחס לתוכניות האגרסיביות של יפן. ווייט הכיר את אחמרוב בכינוי "ביל" והוחלט שפאבלוב ייפגש עם ווייט, ויציג את עצמו כעמיתו של "ביל", יציג בפניו רעיונות לתזות (כמומחה למזרח הרחוק) בנוגע לאיומים מיפן.

באפריל 1941, ויטאלי פאבלוב וסוכן הביון מיכאיל קורנייב עזבו לארצות הברית במסווה של נציגים דיפלומטיים. במאי נפגשו ויטאלי פאבלוב ו-וויט במסעדה בוושינגטון. במהלך השיחה, פאבלוב סיפר את מחשבותיו על המצב במזרח הרחוק. בתגובה ציין ווייט שהוא עצמו חושב על אותן בעיות וכי לאחר שקיבל מידע ממומחה באזור זה, הוא יוכל לעשות מאמצים מסוימים בכיוון זה.

ארצות הברית דרשה מיפן להפסיק לאלתר את התוקפנות שלה בסין, וגם לנטרל את מנצ'וקוו. כך, מנקודת מבטם של כמה היסטוריונים אמריקאים, פעולת המודיעין הסובייטית הובילה בסופו של דבר להתקפה היפנית על פרל הארבור<ref name="autogenerated10">[http://nation.time.com/2012/12/07/pearl-harbor-2-0/ John Koster. Pearl Harbor 2.0]</ref>.

== לקריאה נוספת ==
* Павлов В. Операция «Снег», Издательство: Гея, 1996, ISBN 5-85589-027-9.
* Тайны разведки. Операция «Снег». Россия, ЗАО Телекомпания «Останкино». Режиссёр: Дмитрий Докучаев, год выпуска 2012.
* John Koster. Operation Snow: How a Soviet Mole in FDR’s White House Triggered Pearl Harbor. Regnery History, 2012, ISBN 1-59698-322-1.

== קישורים חיצוניים ==
* [http://www.sb.by/spetz/article/operatsiya-sneg.html יוסף טלמנוב. מבצע שלג]

== הערות שוליים ==

קטגוריה:קהילת המודיעין הרוסית: מבצעים
קטגוריה:1940 בארצות הברית
קטגוריה:ביון במלחמת העולם השנייה
מבצע הפשיטה בסנקט פטרבורג (2017)

מבצע הפשיטה בסנקט פטרבורג היה פשיטה משטרתית בתאריכים 13–14 בדצמבר 2017 בה עצרו רשויות הביטחון הרוסיות שבעה מחברי חוליית טרור של דאעש בסנקט פטרבורג. על פי החשד, החשודים תכננו פיגועי התאבדות בפטרבורג בסוף השבוע שבין התאריכים 16–17 בדצמבר 2017, כאשר קתדרלת קאזאן הייתה בין היעדים.<ref></ref> הן סוכנות הביון המרכזית של ארצות הברית (CIA) והן שירות הביטחון הפדרלי הרוסי היו מעורבים במבצע.

== רקע ==
רוסיה הפכה לאחד היעדים העיקריים של הג'יהאדיסטים מאז שהחלה במבצע צבאי נגד קבוצות איסלאמיסטיות שונות בסוריה. באוקטובר 2015, פוצץ מטוס עם תיירים רוסים מעל מצרים בדרכו לפטרבורג. באוגוסט 2016, שני גברים עם כלי ירייה וגרזנים תקפו תחנת משטרה בכביש המהיר שצ'לקובסקי ליד מוסקבה. באפריל 2017, מחבל מתאבד פוצץ את עצמו בקרון ברכבת התחתית של סנקט פטרבורג. באוגוסט 2017 ארגן מחבל יחיד סדרת פיגועים, כולל הרג המוני והצתה, במרכז סורגוט.<ref></ref>

שלושה ימים קודם לכן עצר שירות הביטחון הפדרלי שלושה חשודים בקבוצה דומה במוסקבה, שם הם לכאורה תכננו פיגועים בחופשות השנה החדשה ובמהלך הקמפיין לנשיאות.<ref></ref>

== הפשיטות ==
על פי ההצהרה, "נתפס מספר רב של חומרי נפץ ששימשו לייצור פצצות תוצרת בית, רובים אוטומטיים, אמצעי לחימה וספרות קיצונית" במהלך פשיטה של שוטרי משטרת הפדרציה הרוסית וקציני משטרת סנקט פטרבורג ב-13 וב-14 בדצמבר. שבעה אנשים נעצרו.<ref></ref> במהלך המבצע השוטרים השמידו גם מעבדה שלפי הדיווחים החשודים השתמשו בה לייצור מטעני חבלה.

שירות הביטחון הפדרלי פרסם סרטון וידאו של אחד העצורים שנחקר. "הייתי אמור להכין את חומרי הנפץ ו... לארוז אותם בבקבוקים עם נפצים מחוברים", אמר.<ref></ref>

== תגובות ==
* נשיא רוסיה ולדימיר פוטין הודה רשמית לנשיא ארצות הברית דונלד טראמפ וראש ה-CIA על הסיוע במניעת מתקפת טרור פוטנציאלית על סנקט פטרבורג.<ref></ref>
* שרה סנדרס, דוברת הבית הלבן, אישרה ב-17 בדצמבר שטראמפ שוחח עם פוטין בנושא.<ref></ref>
* טראמפ שוחח עם מנהל ה-CIA מייק פומפאו "כדי לברך אותו, את אנשיו המוכשרים מאוד ואת כל קהילת המודיעין על עבודה שנעשתה היטב!"<ref></ref> בהצגת אסטרטגיה חדשה לביטחון לאומי אמריקני אמר טראמפ כי "אנשים רבים, אולי באלפים, היו יכולים להיהרג" בהתקפה זו. בתורו, תיאר פומפאו את האירוע כדוגמה לשותפות חיובית בין רוסיה לארצות הברית.<ref></ref>

== ראו גם ==
* הפיגוע ברכבת התחתית של סנקט פטרבורג
* טרור אסלאמי באירופה

== הערות שוליים ==

קטגוריה:2017 ברוסיה
קטגוריה:טרור אסלאמי
קטגוריה:טרור ברוסיה
קטגוריה:יחסי ארצות הברית – רוסיה
קטגוריה:פשיטות
קטגוריה:שירות הביטחון הפדרלי (רוסיה): מבצעים
מבצע טוקאן

מבצע טוקאן (בספרדית: Operación Tucán) היה מבצע משותף של הק.ג.ב. ומינהל הביון הקובני להשפעה על דעת הקהל, המופנית נגד ממשלת צ'ילה, בראשות אוגוסטו פינושה. לדברי קצין הק.ג.ב לשעבר וסילי מיטרוחין, רעיון המבצע היה שייך ליורי אנדרופוב.

למבצע היו שתי מטרות: לארגן ארגוני זכויות אדם כדי להפעיל לחץ על ארגון האומות המאוחדות ולספק סיקור שלילי על משטר פינושה בעיתונות. בשנת 1976, עם תחילת המבצע, הדפיס הניו יורק טיימס 66 מאמרים בנושא זכויות אדם בצ'ילה, ארבעה על משטר הקמר רוז' בקמבודיה ושלושה מאמרים על זכויות אדם בקובה.

במהלך המבצע זייף הק.ג.ב גם מכתב בו הואשם ה-CIA במסע הרדיפה הפוליטית נגד מינהל הביון הלאומי הצ'יליאני. עיתונאים רבים, כולל ג'ק אנדרסון מהניו יורק טיימס, השתמשו במכתב כהוכחה למעורבות ה-CIA ברגעים המלוכלכים של מבצע קונדור.

== לקריאה נוספת ==
* Andrew, Christopher; Mitrokhin, Vasili. The World Was Going Our Way: The KGB and the Battle for the Third World. Basic Books (2005)
* Horne, Alistair.Small Earthquake in Chile: A Visit to Allende’s South America. Papermac (1990)

קטגוריה:המלחמה הקרה
קטגוריה:מבצעי הק.ג.ב.
קטגוריה:צ'ילה: היסטוריה
מבצע קרב

מבצע קרב הוא שם הקוד למבצע שביצע שירות הביון הסובייטי בשנת 1947 באיטליה להשגת מידע טכני על קליעים חדשים בשליטה אלקטרונית.

== המבצע ==
בתחילת 1947 קיבלו תחנות הביון הסובייטיות במדינות אירופה משימה להשיג חידושים של ציוד צבאי בריטי כמו פגז ארטילרי נגד מטוסים עם מידת הרס גבוהה של מטרות נעות.

עקרון הפעולה של קליעים כאלה התבסס על בקרת רדיו. מדענים בריטים החלו בפיתוח פגזים כאלה במהלך מלחמת העולם השנייה, כתגובה להפצצה הגרמנית על שטחי בריטניה באמצעות טילי V-2. תחנת הביון הסובייטית באיטליה הניחה כי פגזים דומים הועברו לאיטליה. המבצע להשגת המידע הדרוש פותחה על ידי איש המודיעין ניקולאי מיכאילוביץ' גורשקוב.

בתיק המבצעי היה מעורב סוכן מנוסה בשם "ריי", שבאמצעות קשריו בחברות התיווך הבריטיות והאמריקאיות הצליח לגלות כי ניתן לאחסן את פגזי הנ"מ המקבילים בצפון איטליה במאגרי ארטילריה שיצרו בעלות הברית לאחר תום הלחימה נגד הגרמנים. מהם נודע ל"ריי" כי המחלקה הצבאית הבריטית מכרה למחלקת התותחנים האיטלקית כמה אלפי "פגזים מיוחדים", שבהם, בנוסף לחומרי נפץ, היה גם "מילוי" אלקטרוני. התחנה הסובייטית כבר ידעה שהמחסן הראשי של הארטילריה נגד מטוסים ממוקם באחת העיירות הקטנות בפרברי רומא.

הסוכן הצליח ליצור קשרים עסקיים בעיר זו. בעזרת הזמנות מסוגים שונים למהנדסים ולצוות הטכני של המחסן, הוא קבע את חוג האנשים שיכולים להועיל לו. בסופו של דבר הצליח הסוכן לקנות מצוות המחסן דגימות של פגזים, כמו גם רישומים ותיעוד טכני נלווה.

בספטמבר 1947 דיווחה תחנת הביון על סיום המשימה ושלחה את הדגימות והחומרים שהופקו למוסקבה.

== לקריאה נוספת ==
* Клим Дегтярев, Александр Колпакиди. Внешняя разведка СССР. М., Эксмо, 2009, 978-5-699-34180-1}}

== קישורים חיצוניים ==
* [https://web.archive.org/web/20130725203728/http://svr.gov.ru/history/operation6.htm מבצע "קרב"] - באתר שירות ביון החוץ של הפדרציה הרוסית 
קטגוריה:קהילת המודיעין הרוסית: מבצעים
קטגוריה:1947
קטגוריה:איטליה: היסטוריה
קטגוריה:איטליה במאה ה-20
Good News

Good News (בעברית: חדשות טובות) הוא אלבום הבכורה של הראפרית האמריקאית מייגן די סטליון.<ref name=":0"></ref> האלבום יצא לאור ב-20 בנובמבר 2020, על ידי חברות התקליטים 300 אנטרטיינמנט ו-1501 סרטיפייד.<ref name=":0" /> מתוך האלבום יצאו חמישה סינגלים.<ref></ref><ref></ref><ref></ref>

==רקע והכרזה==
באוקטובר 2019, די סטליון דנה לראשונה בתוכניות להוצאת אלבום הבכורה שלה בשנת 2020 תחת הכינוי שלה, Suga. עוד הצהירה כי היא "מוכנה להסתפק באלבום".<ref></ref> שנה לאחר מכן, באוקטובר 2020, היא סיפקה יותר תובנות לגבי תהליך יצירת האלבום, כולל פרסום תמונות עם המפיק ליל ג'ו. באותה התקופה, היא חיכתה לשני אורחים נוספים באלבום על מנת לסיים את הקלטתו.<ref></ref> היא גם הצהירה שהיא ניצלה את הזמן במהלך ההסגר כדי לכתוב ולהקליט את האלבום שלה.<ref></ref> על תהליך ההקלטה אמרה: "כשאני לבד, היצירתיות שלי מגיעה אליי. כל האלבום נכתב בעצם בסלון, במקלחת, בחצר האחורית – פשוט דמיין אותו איתי".<ref></ref> היא הכריזה רשמית על האלבום בפוסט באינסטגרם ב-12 בנובמבר.<ref name=":0" />

==סינגלים==
"", ביחד עם ביונסה, יצא לאור ב-29 באפריל 2020, כסינגל הראשי מתוך האלבום. השיר "Girls in the Hood" יצא לאור כסינגל השני ב-26 ביוני 2020. השיר כולל דגימה מתוך השיר "Boyz-n-the-Hood" מאת Eazy-E.<ref></ref> הסינגל השלישי, "Don't Stop" בהשתתפות יאנג ת'אג, יצא לאור ב-2 באוקטובר 2020.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|20 בנובמבר 2020
|תקליטור • הורדה דיגיטלית • סטרימינג
|300 אנטרטיינמנט • 1501 סרטיפייד
|<ref></ref>
|}

==קישורים חיצוניים==

== הערות שוליים ==

קטגוריה:אלבומי בכורה מ-2020
קטגוריה:אלבומי מייגן די סטליון
קטגוריה:אלבומים באנגלית
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי סקוט סטורץ'
קטגוריה:אלבומי פלטינה בארצות הברית
מבצע אינפקציה

בשנת [[1992 הודה מנהל שירות ביון החוץ (ס.ו.ר.), יבגני פרימקוב, כי הק.ג.ב. עמד מאחורי המאמרים בעיתון סובייטי בטענה שאיידס נוצר על ידי הממשל האמריקני.]]
מבצע "אינפקציה" הוא השם הבלתי פורמלי שהעניקה העיתונות המערבית למסע הדיסאינפורמציה של הק.ג.ב של ברית המועצות בשנות ה-80.

מטרת המבצע הייתה להפיץ תאוריית קונספירציה לפיה נגיף איידס פותח בארצות הברית כחלק מפרויקט לפתח נשק ביולוגי במעבדה החשאית פורט דטריק.

על פי מחלקת המדינה האמריקנית, ברית המועצות השתמשה במבצע זה כדי לערער את אמינות ארצות הברית, לחזק את האנטי אמריקניזם, לבודד את אמריקה מעבר לים וליצור מתחים בין ארצות הברית למדינות המארחות בסיסים צבאיים של אמריקאיים (שתאוריית הק.ג.ב טענה שהיו אחראים להתפרצויות איידס בקרב האוכלוסייה המקומית). אנליסטים במחלקת המדינה האמריקנית טוענים גם כי סיבה נוספת שברית המועצות "תרמה למידע שגוי על איידס עשויה להיות ניסיונה להסיט את תשומת הלב הבינלאומית מתוכנית הנשק הביולוגית שלה עצמה."

לדברי אנליסטים אמריקאים, בנוסף לאנתרקס, ברית המועצות פיתחה את הגורמים המחוללים טולרמיה, דבר כולרה, כמו גם רעלן הבוטולינום, אנדוטוקסינים ומיקוטוקסינים.

== ראו גם ==
* לוחמה ביולוגית

== לקריאה נוספת ==
<div class="mw-content-ltr">
* 
* [https://www.fdlp.gov/file-repository/outreach/events/depository-library-council-dlc-meetings/2018-meeting-proceedings-1/2018-depository-library-conference-1/3638-know-your-fsb-from-your-kgb-researching-soviet-russian-intelligence-in-america-bibliography-of-resources/file Researching Soviet/Russian Intelligence in America: Bibliography] - Federal Depository Library Program
* 
* 
* 
* 
</div>

== קישורים חיצוניים ==

קטגוריה:איידס בתרבות ובאמנות
קטגוריה:אנטי אמריקניזם
קטגוריה:יחסי ארצות הברית – ברית המועצות
קטגוריה:מבצעי הק.ג.ב.
קטגוריה:שנות ה-1980 בברית המועצות
קטגוריה:תאוריות קשר
רוזטה סטון (תוכנה)

רוזטה סטון (באנגלית: Rosetta Stone) היא תוכנה ללימוד שפות המיוצרת על ידי חברת . התוכנה עושה שימוש בתמונות, בטקסט, בצליל ובווידאו על מנת ללמד מילים ודקדוק באמצעות שינון בסירוגין, כאשר דרגות הקושי גדלות ככל שמתקדמים עם השימוש בתוכנה ומגדילים לאורך הדרך את אוצר המילים, ולומדים פונקציות דקדוקיות באופן אינטואיטיבי, ללא תרגילים או תרגום. מטרת התוכנה היא שהמשתמשים בה ילמדו את השפה שהם לומדים באופן אינטואיטיבי כפי שהם למדו את שפת האם שלהם. החברה מכנה שיטת לימוד זו "טבילה דינמית" (Dynamic immersion).<ref name="r1"></ref>

התוכנה מאפשרת ללמוד מעל ל-30 שפות שונות כולל ערבית, מנדרינית, דנית, הולנדית, אנגלית, צרפתית, גרמנית, יוונית, עברית, הינדית, אינדונזית, איטלקית, יפנית, קוריאנית, לטינית, פרסית, פשטו, פולנית, פורטוגזית, רוסית, ספרדית, סוואהילית, שוודית, טאגאלוג, תאילנדית, טורקית, וולשית, קטלאנית, אירית, בסקית ווייטנאמית.

שם התוכנה והלוגו של התוכנה מרמזים על אבן רוזטה, אסטלה מצרית עתיקה אשר אפשרה לחוקרים לראשונה לפענח את כתב החרטומים המצרי העתיק על ידי השוואתו ליוונית.

== שימוש בצבא ארצות הברית ==
בשנת 2005 חתמה החברה על חוזה עם צבא ארצות הברית. החוזה, ששווי 4.2 מיליון דולרים לשנה, הפכה את התוכנה זמינה לרשות כל חיילי צבא ארצות הברית ללא כל עלות מצדם במטרה לחזק את כישורי השפה של אנשי צבא ארצות הברית כך שיוכלו לנהל תקשורת בסיסית לכל הפחות בשפה הדומיננטית באזורים בעולם בהם הם מוצבים. לדוגמה, חיילים אמריקנים רבים נוהגים להשתמש בתוכנה על מנת ללמוד פשטו, פרסית וערבית - השפות הדומיננטיות באפגניסטן, איראן ובמזרח התיכון.

== ראו גם==
* לייבמוקה

== קישורים חיצוניים ==
* 

==הערות שוליים==

קטגוריה:תוכנה חוצת פלטפורמות
קטגוריה:תוכנות Windows
קטגוריה:תוכנות שינון בסירוגין
קטגוריה:תוכנות לימוד שפה
קטגוריה:תוכנות שהושקו ב-1992
קורסי השפה של פימסלר

קורסי השפה של פימסלר (באנגלית: Pimsleur Language Programs) היא חברה אמריקאית הממוקדת בפיתוח והפצה של שיעורי שפה המבוססות על שיטת פימסלר, אותה פיתח במקור הבלשן האמריקאי פול פימסלר במהלך שנות ה-60.<ref></ref>

מטה החברה ממוקם בעיירה קונקורד שבמסצ'וסטס.

קורסי האודיו שפיתחה החברה מאפשרים ללמוד מעל ל-40 שפות שונות כולל אלבנית, גרמנית, אורדו, ארמנית, ספרדית, אוקראינית, אינדונזית, ערבית, איטלקית, אירית, איסלנדית, פורטוגזית, פשטו, פונג'אבי, טאגאלוג, תאילנדית, טורקית, צ'כית, קנטונזית, מנדרינית, דנית, רוסית, רומנית, יפנית, סווהילית, שוודית, עברית, פרסית, צרפתית, פינית, קרואטית, קוריאנית, פולנית, ליטאית, הונגרית, נורווגית, וייטנאמית, הולנדית, הינדית, ויוונית.

== קישורים חיצוניים ==
* 

==הערות שוליים==

קטגוריה:תוכנות שינון בסירוגין
קטגוריה:תוכנות לימוד שפה
ICREACH

ICREACH הוא מנוע חיפוש לכאורה הקשור למעקב חשאי ביותר שנוצר על ידי הסוכנות לביטחון לאומי של ארצות הברית (NSA) לאחר פיגועי 11 בספטמבר.<ref name="Intercept"></ref>

קיומה של ICREACH הפך לציבורי באמצעות מסמכים שהודלפו על ידי קבלן ה-NSA לשעבר אדוארד סנודן.<ref name="USATODAY"></ref>

מסמכים מסווגים שפורסמו על ידי אתר החדשות The Intercept קובעים כי ICREACH נגישה ל-23 סוכנויות ממשלתיות, כולל לשכת החקירות הפדרלית, המינהל לאכיפת הסמים וסוכנות הביון המרכזית ונועדה לאחסן יותר מ-850 מיליארד רשומות אודות שיחות טלפון, מיילים, מיקומי טלפון סלולרי והודעות טקסט.<ref name="cia"></ref><ref name="sharing"></ref><ref name="PBS"></ref>

על פי ריאן גלאגר, כתב של The Intercept שחשף את תוכנית ICREACH, הנתונים אליהם הגישה דרך המערכת "נסחפים ומאוחסנים במסד נתונים זה בהמוניהם באמצעות צו נשיאותי מתקופת רייגן, שנקרא צו ביצוע 12333 ודבר זה אינו נתון לשום פיקוח של בית המשפט ולביקורת מינימלית של הקונגרס."<ref name="Democracy Now"></ref>

== הערות שוליים ==

קטגוריה:מבצעי הסוכנות לביטחון לאומי
קטגוריה:מאגרי מידע
מבצע הלם (ארצות הברית)

מבצע הלם היה מבצע סיכול ריגול של לשכת החקירות הפדרלית האמריקאית נגד ברית המועצות שנמשך 23 שנים. המבצע כלל עריקה מזויפת של סמל בצבא ארצות הברית בוושינגטון די. סי., ובתמורה למאות אלפי דולרים במשך שני עשורים, מסר מידע למינהל הביון הצבאי הסובייטי בהסכמת המטות המשולבים. המבצע כלל למעלה מ-4,000 מסמכים על גז עצבים חדש שארצות הברית האמינה שלא ניתן יהיה להשיג, כאשר ארצות הברית התכוונה לבזבז בכך משאבים סובייטים.

== סקירה כללית ==
המבצע החל בשנת 1959 כאשר סרג'נט ג'וזף אדוארד קאסידי (1920<ref name="C-SPAN"></ref>–2011<ref></ref><ref></ref>), שהוקצה למשרד כוח הגרעין של הצבא ליד וושינגטון די. סי., כשסוכני FBI יצרו עמו קשר (באישור הצבא). קאסידי, למרות שלא הייתה לו הכשרה קודמת, הצליח ליצור קשר עם נספח הצי הסובייטי שהאמין שהוא מרגל והקים הסדר שבו הוא יספק מידע לסובייטים תמורת כסף. בקשות מידע סובייטיות הועברו למטות המשולבים ובעקבות כך נמסר חזרה מידע מסווג אחר.<ref name="Day">Anthony Day, Los Angeles Times, 7 April 2000, [http://articles.latimes.com/2000/apr/07/news/cl-16806 "Cold-War Espionage Thriller Brims with the Shocking Truth"]</ref>

האינטרס הרוסי העיקרי היה במידע על תוכנית גז העצבים האמריקנית וקאסידי ביסס בתחילה את תעודותיו על ידי מסירת נתונים אמיתיים מהתוכנית האמריקאית.<ref>Scott Shane, Baltimore Sun, 8 July 2001, [http://articles.baltimoresun.com/2001-07-08/entertainment/0107080327_1_soviet-union-espionage-shocker "Spying, though overrated, has much redeeming value"]</ref> עד 1964 הוא היה מסוגל להתחיל להפנות את המחקר הסובייטי לגז עצבים מסדרת G, GJ, שארצות הברית חשבה שאי אפשר לייצר בצורה יציבה וניתנת לחימוש. קאסידי סיפק למעלה מ-4,000 מסמכים על תערובת של מחקר אמיתי ולא קיים לגבי הגז החדש, כשארצות הברית התכוונה לבזבז משאבים סובייטים בניסיון לשכפל את העבודה.<ref name="BW">Milton Leitenberg, Raymond A Zilinskas, and Jens H Kuhn (2012), [https://books.google.com/books?id=6iSg3YKhzikC&pg=PT430 The Soviet Biological Weapons Program: A History], Harvard University Press, p. 430</ref><ref>Benjamin C. Garrett and John Hart (2009), [https://books.google.com/books?id=yNJtYLW4IiwC&pg=PA160 The A to Z of Nuclear, Biological and Chemical Warfare], Scarecrow Press, p. 160</ref><ref>James Risen, The New York Times, 5 March 2000, [https://www.nytimes.com/2000/03/05/world/us-dangled-poison-secrets-before-soviets-book-reports.html "U.S. Dangled Poison Secrets Before Soviets", Book Reports]</ref> דייוויד ווייז, בספרו Cassidy's Run, רומז כי התוכנית הסובייטית לפיתוח גז נוביצ'וק עשויה להיות תוצאה לא מכוונת של המידע המטעה.<ref name="Flynn Fired"></ref>

המבצע היה מסווג מאוד, וכששני סוכני ה-FBI מתו בתאונת מטוס בזמן שעקבו אחר מרגל סובייטי, הוטעתה העיתונות והציבור לגבי הנסיבות ואף למשפחות הסוכנים לא נאמר דבר במשך שנים.<ref name="Cassidy's Run"></ref>

פעולת דיסאינפורמציה דומה ומשמעותית יותר, ניהל ה-FBI באמצעות הסוכן הכפול דמיטרי פוליאקוב, שהזין את ברית המועצות במידע כוזב לפיו ארצות הברית ממשיכה באופן סמוי בתוכנית הנשק הביולוגי שלה למרות הודעות פומביות הפוכות. דיסאינפורמציה יכולה להיות אחת הסיבות שהביאו את ברית המועצות להרחיב את תוכנית הנשק הביולוגי שלה, ואמונה כמעט אוניברסלית בשנות התשעים בקרב המדענים שלה שהם משקפים את מאמצי האמריקאים.

== הערות שוליים ==

קטגוריה:יחסי ארצות הברית – ברית המועצות
הלם (ארצות הברית)
קטגוריה:סיכול ריגול
מבצע צריף משמר

מבצע צריף משמר היה מבצע חקירה בן שנתיים של לשכת החקירות הפדרלית (FBI) בנושא שחיתות בגופי אכיפת החוק של פוארטו ריקו.<ref name="FBI"></ref> המבצע הגיע לסיומו ב-6 באוקטובר 2010, עם סדרת פשיטות לפני עלות השחר שהובילה למעל 130 מעצרים של אנשי משטרת פוארטו ריקו ומחלקת הכלא והשיקום של פוארטו ריקו, כמו גם אנשים אחרים.<ref></ref><ref></ref>

המבצע החל בשעה 3 בבוקר, כאשר 65 צוותים טקטיים, כולל SWAT וצוות חילוץ בני ערובה (HRT), התפשטו ברחבי האי בסדרה של מעצרים חשאיים. במבצע השתתפו מגוון אנשי FBI - צוות משא ומתן למשברים, אנשי צוות איסוף ראיות, כלבנים ו-80 אנשי רפואה ואחיות, מנתח טראומה ואף וטרינר.

החוט המרכזי של השחיתות היה שוטרי אכיפת החוק המספקים הגנה ושירותים אחרים לסוחרי סמים בפוראטו ריקו. למעלה מ-1,000 סוכני FBI ניהלו את הפשיטות. רבים מהם הוטסו בסתר. הסוכנות אפיינה את הפעולה כ"ככל הנראה תיק השחיתות הגדול במשטרה בתולדות ה-FBI."

כתבי האישום שהוכרזו ב-6 באוקטובר כללו:<ref></ref>

# 61 שוטרים ממשטרת פוארטו ריקו
# 16 שוטרים ממחלקות משטרה עירוניות שונות
# 12 קצינים ממחלקת הכלא של פוארטו ריקו
# 44 אחרים הקשורים לסוכנויות כולל צבא ארצות הברית, המשמר הלאומי של פוארטו ריקו והמנהל לביטוח לאומי

השוטרים הנאשמים ספגו עונש מרבי של 15 שנות מאסר.

==ראו גם==
* מבצע כבוד אבוד

== הערות שוליים ==

קטגוריה:מאבק בשחיתות
קטגוריה:2010 בארצות הברית
קטגוריה:פוארטו ריקו: היסטוריה
צריף משמר
קטגוריה:משטרה
מבצע כבוד אבוד

מבצע כבוד אבוד היה השם המתורגם באנגלית לחקירה בולטת בשם "Honor Perdido" שנוהלה על ידי ה-FBI. החקירה התמקדה בשחיתות משטרתית על אדמת פוארטו ריקו שהתקיימה באוגוסט 2001. בראש המבצע עמד הסוכן המיוחד ג'פרי פלאיז והשוטר הפוארטו ריקני אלווין קוויננס, החקירה נפתחה בעקבות דיווחים מרובים על פעילות בלתי חוקית במשטרת פוארטו ריקו (PRPD). הפעולה הסמויה בת 12 החודשים הופנתה נגד פקידי ארגון אכיפת החוק החשודים במעורבות בסחר בסמים באי. באותה תקופה זה היה התיק הגדול ביותר של שחיתות משטרתית עמה התמודד האף-בי-איי בהיסטוריה של הארגון עד למבצע צריף משמר.<ref name="Roman"></ref>

== שרשרת האירועים ==
שלושים ושניים שוטרים נתפסו על סחר בסמים, הודות למבצע סמוי שיזם ה-FBI וקבוצת המבצעים המיוחדים שלה (SOG). היוזמה התאפשרה לאחר קבלת דיווחים מרובים על שוטרים המעורבים ישירות בסחר בסמים, כמה קצינים צולמו בווידאו מסירות שהועמסו עליהן קוקאין והובילו קוקאין בניידות המשטרה שברשותם. המבצע כוון בנוסף לעצור את ההגנה הבלתי חוקית שהוענקה לסוחרי קוקאין מסוימים שהעבירו את הסחורות שלהם ברחבי האי. בסך הכל נעצרו בפרשה שלושים וארבעה איש.<ref name="Robles"></ref>

הפעילות הפלילית שהציעו הקצינים כללו הסכם של אדם אחד להרוג סוחר סמים תמורת 20,000 דולר במזומן. טכנאי ראיות סיפק סיוע כיצד לסלק את קורבן הרצח מהזירה. רוג'ליו גווארה, סוכן מיוחד הממונה על חטיבת השדה הקאריבית מטעם המינהל לאכיפת הסמים (DEA), הגיב כי העצורים "לא ראויים לכבוד להיקרא 'שוטרים'."

== לאחר מכן ==
באותה תקופה, המבצע אבוד היה התיק הגדול ביותר של שחיתות משטרתית בה טיפל ה-FBI.

עיתונאי ה"אורלנדו סנטינל" איוואן רומן, הצהיר כי השערורייה "הדהימה מחלקה שכבר היו סדרה" של שערוריות קודמות דומות.

נושאים מתמשכים בנוגע להתנהלות לא הולמת של המשטרה ובעיות אחרות ערערו את מעמדה של משטרת פוארטו ריקו (PRPD) שנים אחרי מבצע "כבוד אבוד".

== ראו גם ==
* מבצע צריף משמר

== הערות שוליים ==

קטגוריה:2001 בארצות הברית
קטגוריה:מאבק בשחיתות
כבוד אבוד
קטגוריה:פוארטו ריקו: היסטוריה
קטגוריה:משטרה
משקפיים חכמים

צילום תקריב של דגם ה[[אבטיפוס של הגוגל גלאס. צולם ביוני 2012]]
משקפיים חכמים (באנגלית: Smartglasses) הוא סוג של מחשוב לביש הכולל תצוגה אופטית מסוג מציאות רבודה (AR) וחיבור לאינטרנט אשר מסוגל להקרין תמונות ומידע דיגיטלי, בנוסף לאפשרות לצפות בעולם החיצוני מבעדן לצד המידע הדיגיטלי.<ref name="IEEE Spectrum 2013. pp42-47">IEEE Spectrum, "Vision 2.0" IEEE Spectrum, Volume 50, Issue 3, Digital Object Identifier: 10.1109/MSPEC.2013.6471058, pp42-47</ref><ref>[http://wearcam.org/ieeecomputer/ Wearable Computing: A First Step Toward Personal Imaging], IEEE Computer, Vol. 30, Iss. 2 Feb. 1997, pp. 25-32,</ref><ref>"Quantigraphic camera promises HDR eyesight from Father of AR", Chris Davies, Slashgear, 12 September 2012</ref>

בעוד שמודלים מוקדמים של משקפיים חכמים מסוגלים לבצע משימות בסיסיות כאשר התוכנה עצמה מותקנת במערכת אחרת, המשקפיים חכמים המודרניים מסוגלים להריץ אפליקציות מתקדמות עצמאיות, ואת חלקן ניתן להפעיל באמצעות פקודות קוליות בשפה טבעית.<ref></ref><ref></ref><ref></ref><ref name="nytimes.com"></ref><ref>[http://www.gizmodo.co.uk/2013/04/these-are-google-glasss-cpu-and-ram-specs/ These Are Google Glass's CPU and RAM Specs | Gizmodo UK] 26 April 2013 – 7:30pm</ref>

יישומים רבים שמפותחים עבור סמארטפונים קיימים גם בגרסאות מיוחדות המותאמות למכשירי משקפיים חכמים.

דגמי משקפיים חכמים כוללים בדרך כלל פיצ'רים מתקדמים כמו מצלמה, מד תאוצה, מד חום, מד גובה, ברומטר, מצפן, כרונוגרף, מחשבון, טלפון סלולרי, GPS, תצוגת מפה, רמקול, טיימק, ושעון. מכשירי משקפיים חכמים רבים מסוגלים לתקשר באופן אלחוטי עם אוזניות אלחוטיות, מודם סלולרי וכמו גם מכשירים נוספים.

== גלריה ==
<gallery widths="220px" heights="160px">
A_Google_Glass_wearer.jpg|הדגמה של שימוש במשטח המגע שפותח על מודל של גוגל גלאס משנת 2013 המאפשר לתקשר עם הטלפון של המשתמש באמצעות ה-Bluetooth.
Aimoneyetap.jpg|אדם אשר מרכיב את המשקפיים חכמים "EyeTap" שפותח בשנת 1998
</gallery>

==קישורים חיצוניים==

==הערות שוליים==

קטגוריה:טכנולוגיות מסכים
קטגוריה:משקפיים
קטגוריה:מציאות רבודה
קטגוריה:מחשוב לביש
מבצע ארז (ק.ג.ב.)

מבצע ארז הייתה תוכנית חשאית של הק.ג.ב שתוכננה נגד ארצות הברית במהלך המלחמה הקרה. התוכנית מוזכרת בארכיון מיטרוחין (ראו וסילי מיטרוחין) בלי הסבר מדוע מבצע ארז לא הופעלה.<ref name="top">Paul Ratner. (10 February, 2019). [https://bigthink.com/culture-religion/kgb-operations Top 5 KGB operations on U.S. soil]</ref>

התכנית ארכה 13 שנות הכנה (1959–1972) ונועדה לשבש את אספקת החשמל של ארצות הברית באופן חמור.

תוכנן כי אנשי הק.ג.ב יהרסו:

# סכרים הידרואלקטריים ענקיים - וכתוצאה מכך אובדן החשמל לכל מדינת ניו יורק ולכל האזורים הסמוכים לסכרים
# סכר הסוס הרעב במונטנה.
# בתי זיקוק נפט וצינורות נפט בין ארצות הברית לקנדה.
# שתילת חומרי נפץ בנמל ניו יורק (במסגרת מבצע פנדורה).

== רקע ==
המבצע החל עם תחנת אוטווה בשנת 1959. המבצע כלל סיור מפורט ביותר של בתי זיקוק נפט וצינורות גז ברחבי קנדה מקולומביה הבריטית למונטריאול. כל אחד מהיעדים הפוטנציאליים צולם מכמה זוויות וזוהו הנקודות הפגיעות בו.

בנוסף, דרכי הגישה המתאימות ביותר לפעולות חבלה יחד עם דרכי המילוט הטובות ביותר, הותוו בקפידה על מפות קטנות.<ref></ref>

לא ידוע מה הייתה הסיבה לאי יישומו בפועל של המבצע.

== ראו גם ==
* מבצע פנדורה

== הערות שוליים ==

קטגוריה:המלחמה הקרה
קטגוריה:מבצעי הק.ג.ב.
קטגוריה:יחסי ארצות הברית – ברית המועצות
ואדי אל-סרע

ואד אל-סרע (בערבית: وادي السير; באנגלית: Wadi Al-Seer) כלומר "עמק המטעה" הוא אזור השייך לעיריית עמאן רבתי, ירדן.

== תרבות ==
העיר מחולקת לעשר שכונות. ואד אל-סרע היא עיר קטנה עם הכנסה נמוכה בפאתי עיריית עמאן הגדולה. בעיר כמה מבנים מימי האימפריה העות'מאנית מראשית המאה ה-20. 10 ק"מ מחוץ לוואדי אל סרע נמצאים חורבות טירת קסר אל-עבד והמערות הקשורות לעיראק אל-אמיר. בואדי אל-סרע בית משפט היסטורי ידוע, מבצר עתיק, שכונה בסגנון עות'מאני שלם הניצבת על גבעות תלולות העטופות ברחובות אירופיים צרים. האזור נמצא בפאתי העיר ומשקיף על כמה מההרים עליהם בנויה העיר<ref></ref><ref></ref>.

בעיר יש מספר רב של תושבים מצפון קווקז וצפון אמריקה.

התרבות של שכונות סוויפיה ועבדון מבוססת על מדיה, אופנה, פיננסים וקניות, שהוא היבט חשוב מאוד בחיי היומיום של תושבי האזור. אולמות הקולנוע והמוזיקה בעיר ממוקמים באזורים אלה, ורוב האמנים והסלבריטאים בעיר מעדיפים להתגורר באזור זה. חלק מהחסרונות של מגורים באזור הן האוכלוסייה הצפופה והתנועה הבלתי פוסקת.

== קישורים חיצוניים ==

== הערות שוליים ==

קטגוריה:ירדן: ערים
מבצע פנדורה

מבצע פנדורה (ברוסית: операция Пандора) היה מבצע של הק.ג.ב. נגד ארצות הברית במהלך המלחמה הקרה במסגרת כוונה לפתוח במלחמת גזע שתכלה ותשמיד את ארצות הברית.<ref name="top">Paul Ratner. (10 February, 2019). [https://bigthink.com/culture-religion/kgb-operations Top 5 KGB operations on U.S. soil]</ref>

הק.ג.ב הורה על שימוש בחומרי נפץ כדי להחמיר את המתיחות הגזעית בעיר ניו יורק. ב-25 ביולי 1971 הורה ראש מחלקת צפון אמריקה של ק.ג.ב, אנאטולי טיכונוביץ' קירייב, לתחנת ניו יורק להמשיך במבצע. הק.ג.ב היה אמור לשתול חבילת נפץ מושהית בשכונה שבה מתגוררים שחורים, כשהיעד המועדף על קירייב היה "אחת המכללות השחורות".

לאחר הפיצוץ הוטלה על התחנה לבצע שיחות טלפון אנונימיות לשניים או שלושה ארגונים שחורים ולטעון שהפיצוץ הוא מעשה ידי הליגה להגנה יהודית.<ref></ref><ref>Киреев, Анатолий Тихонович, Russian Wikipedia.</ref><ref>Timur Sagdiev, [https://russian7.ru/post/operaciya-pandora-kak-agenty-kgb-razzhi/ Operation Pandora: How KGB Agents Fueled Racial War in the United States]</ref>

== הערות שוליים ==

קטגוריה:המלחמה הקרה
קטגוריה:מבצעי הק.ג.ב.
קטגוריה:יחסי ארצות הברית – ברית המועצות
אלכסיי דרסן

אלכסיי דרסן (באסטונית: Aleksei Dressen; נולד ב-28 בספטמבר 1968 בריגה<ref name="Delfi">[http://www.delfi.ee/news/paevauudised/eesti/dressenit-on-karistatud-ka-purjuspai-tootamise-ja-ametitoendi-kaotamise-eest.d?id=63960613 Delfi: Dressen has been charged with working while under influence and losing his work ID]</ref>) הוא קצין שירות ביטחון הפנים האסטוני לשעבר שהואשם בבגידה<ref name="Aas">[http://tv.delfi.ee/video/xUVCN8QW/ Norman Aas: Possible traitor apprehended]</ref> ובשיתוף פעולה עם שירות הביטחון הרוסי פ.ס.ב.<ref name="Päevaleht">[http://www.epl.ee/news/eesti/raivo-aeg-riigireetur-tegutses-aastaid.d?id=63962455 Raivo Aeg: Traitor operated for years]</ref>

== ביוגרפיה ==
בתקופת השלטון הסובייטי באסטוניה אלכסיי דרסן עבד כשוטר במיליציה הסובייטית. בשנת 1993 החל לעבוד במשטרת הביטחון האסטונית שהוקמה מחדש. בשנת 1994 הוא איבד את הרישיון המשטרתי. שנה לאחר מכן הואשם בגין התנהלות פסולה במהלך עבודתו. זה קרה כמה פעמים במהלך הקריירה שלו ובשנת 1999 קוצצה משכורתו ב-30% למשך חודשיים.

למרות כל זאת אלכסיי דרסן הצליח להפוך למנהל של כמה יחידות שונות במשטרת הביטחון האסטונית.<ref name="Aeg">[http://tv.delfi.ee/video/UpwFl185/ Director: Dressens caught in airport]</ref>

אלכסיי דרסן ואשתו ויקטוריה נעצרו בבוקר ה-22 בפברואר 2012 בנמל התעופה בטאלין. ויקטוריה עמדה לעלות על טיסה למוסקבה. במהלך המעצר נתפס כונן זיכרון מלא במידע. האדריכל הראשי העומד מאחורי לכידתו של דרסן נחשב לסגן מפקד משטרת הביטחון האסטונית אלכסנדר טואוטס שנחשב גם למפקד משטרת הביטחון האסטונית בפועל.<ref name="Postimees3">[http://arvamus.postimees.ee/750928/riigireeturite-puudja/ Risto Berendson - "Hunter of traitors"]</ref> בשנת 2012 נגזרו על דרסן 16 שנות מאסר.<ref></ref>

ב-26 בספטמבר 2015 הוא הועבר לרוסיה תמורת אסטון קוהבר במסגרת עסקת חילופי שבויים.<ref></ref><ref></ref> האסירים הוחלפו באופן שמזכיר את חילופי הריגול של המלחמה הקרה על גשר מעל נהר פיוסה.

== הערות שוליים ==

קטגוריה:יחסי אסטוניה–רוסיה
קטגוריה:אסטונים ממוצא רוסי
קטגוריה:ריגה: אישים
קטגוריה:שוטרים
קטגוריה:מורשעים בעבירות ביטחון
קטגוריה:מרגלים שריגלו למען רוסיה
קטגוריה:אסטוניה: צבא וביטחון
קטגוריה:מורשעים בדין באירופה
קטגוריה:אסטונים שנולדו ב-1968
שוטר (סדרת טלוויזיה)

שוטר (ברוסית: Коп) היא סדרת טלוויזיה בלשית רוסית שהופקה על ידי חברת ההפקה "Sreda" עבור הערוץ הראשון ברוסיה בבימויו של ראדה נוביקוב ובכיכובם של אנה סנאטקינה וקיריל זייצב. הסדרה בת עונה אחת שודרה מ-27 במאי ל-30 במאי 2019.<ref></ref>

== עלילה ==
סמל ג'ון מקנזי טס לרוסיה מארצות הברית במסגרת תוכנית חילופים מקצועית. השוטר האמריקאי לא רק הופך לשותפה של החוקרת וסיליסה ויחרייבה,<ref></ref> אלא גם מתיישב זמנית בדירתה. לג'ון וויסיליסה קשה לעבוד יחד - ההבדל בין הדמויות והמנטליות משפיע. אך התוצאות המוצלחות של חקירות משותפות משכנעות את ההנהגה ליצור מחלקה מיוחדת סביבם למאבק בפשעים שביצעו זרים ונגד זרים ברוסיה. השותפים מוצאים עצמם מעורבים במשחק ריגול בינלאומי סביב תגלית מדעית גדולה.

== שחקנים ודמויות ==
* קיריל זייצב - ג'ון מקנזי<ref></ref>
* אנה סנאטקינה<ref></ref> - וסיליסה ויחרייבה
* פרוחור דובראווין - אלכסנדר בורשצ'בסקי
* יקטרינה מיכאלקובה - מרגו
* מריה באיבה - פולינה
* ניקולאי קוזאק - איוואן גברילוב
* דמיטרי בלוחין - קוליה
* סרגיי אוגריומוב - לופירב
* אלכסיי גרישין - מרקולוב
* אנאטולי גוריאצ'ב - חאריטונוב
* איוואן שמאקוב - מישה

== קישורים חיצוניים ==
* [https://www.1tv.ru/movies/kop עמוד הסדרה], באתר הערוץ הראשון

== הערות שוליים ==

קטגוריה:מוסקבה בקולנוע
קטגוריה:משטרת רוסיה בתרבות ובאמנות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות משטרה ופשע
קטגוריה:סדרות פעולה רוסיות
קטגוריה:סדרות קומדיה רוסיות
קטגוריה:ערוץ 1 הרוסי: תוכניות וסדרות
פאדי אלסייד

פאדי אלסייד (באנגלית: Fady Elsayed; נולד ב-15 בספטמבר 1993) הוא שחקן קולנוע וטלוויזיה אנגלי, הידוע בעיקר בזכות תפקידו כראם סינג בסדרת הטלוויזיה "Class" <small>(2016)</small> סדרת ספין אוף של "דוקטור הו" של רשת BBC ומתפקידו בתור פאז בעונה השנייה של הסדרה "כנופיות לונדון" <small>(2022).</small> 

== ראשית חייו ==
אלסייד נולד ב-15 בספטמבר 1993 בבית החולים סנט מרי, בפדינגטון, לונדון, למשפחה-מוסלמית שהגיעה ממצרים. יש לו שלושה אחים ואחות. הוא חבר ילדות של הראפרית ליטל סימז והופיע בכמה מהקליפים שלה.

בילדותו הוא רצה להיות כדורגלן. עם זאת, הוא גילה עניין במשחק בזמן שהופיע בהצגות בבית הספר. בגיל 16 אלסייד הצטרף לבית הספר לדרמה "תיאטרון השחקנים הצעירים" באיסלינגטון.<ref name="MOJ"></ref> 

== קריירה ==
בשנת 2012, לאחר שקיבל את התפקיד הראשי הראשון שלו בסרט הקולנוע "אחי השטן", אלסייד התאהב במשחק וידע שהוא רוצה להיות שחקן. על תפקידו בסרט ב"אחי השטן" הוא היה מועמד לפרס השחקן הטוב ביותר בפסטיבל הסרטים של לונדון.<ref></ref> הוא גם קיבל מועמדות לפרס "ALFS" כפרפורמר הצעיר הבריטי של השנה.<ref></ref> לאחר מכן הופיע אלסייד בכמה סדרות טלוויזיה, כמו "Casualty" ו"עדות אילמת".<ref></ref> 

בשנת 2014 הוא שיחק ערפד שדיבר ערבית בסדרה "פני דרדפול". 

בשנת 2016 לוהק אלסייד לסדרה "Class", סדרת ספין אוף של הסדרה דוקטור הו.<ref></ref>

== פילמוגרפיה ==
=== קולנוע ===
{| class="wikitable"
! שנה
! סרט
! תפקיד
! הערות
|-
| rowspan="3" | 2012
| My Brother the Devil
| מו
|
|-
| Twenty8k
| ריי
|
|-
|נימוסים רעים <small>(אנ')</small>
|חבר כנופיה
|
|-
| 2013
| Sixteen 
| ג'וש
|
|-
| 2016
| Brotherhood 
| ווינו
|
|-
| 2018
| מלחמה פרטית
| מוראד
|
|-
| 2019
| Ser du månen, Daniel
| ג'ורג' (ביטלס)
|
|-
| 2020
| Glia
| סאטיש ג'ראל
|
|-
| rowspan="4" |TBA
|Baron Day Barracks
|דואן
|
|-
|Faith
|
|
|-
| Edgware Road
| שריף
|גם מפיק שותף
|-
| Footprints
| אש
|
|}
=== טלוויזיה ===
{| class="wikitable"
! שנה
! סדרה
! תפקיד
! הערות
|-
| 2012
| חדר מיון <small>(אנ')</small>
| זאק וודמה
| פרק: "Life Goes On"
|-
| rowspan="3" | 2014
| עדות אילמת
| נורי כאבור
| 2 פרקים
|-
| פני דרדפול
| ליד פמילר
| פרק: "Night Work"
|-
| חוק וסדר: UK <small>(אנ')</small>
| ג'מאל
| פרק: "Repeat to Fade"
|-
| rowspan="2" | 2015
| ריבר
| אתאן אולמה
| פרק: "#1.1"
|-
| Citizen Khan
| מורה
| פרק: "Chicken Shop"
|-
| rowspan="2" | 2016
| The Aliens
| אנרי
| פרק: "#1.5"
|-
| Class
| ראם סינג
| תפקיד ראשי; 8 פרקים
|-
| rowspan="2" | 2020
| בגדאד סנטרל
| איברהים ג'באני
| 4 פרקים
|-
| Little Birds
| עזיז
| 3 פרקים
|-
|2022
|כנופיות לונדון
|פאז
|6 פרקים
|-
|TBA
|כאוס
|
|סדרה עתידית של נטפליקס
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אנגלים
קטגוריה:מוסלמים בריטים
קטגוריה:אנגלים ממוצא מצרי
קטגוריה:אנגלים שנולדו ב-1993
סטפן שוורץ

סטפן שוורץ (שוודית: Hans-Jürgen Stefan Schwarz; נולד ב-18 באפריל 1969) הוא כדורגלן עבר שוודי, חבר הנבחרת שזכתה במקום השלישי במונדיאל 1994.

== קריירה ==
סטפן שוורץ נולד לאב ממוצא גרמני במאלמה, שוודיה. הוא התחיל לשחק במועדון הכדורגל המקומי ובשנים 1985–1987 שיחק במועדון הנוער של באייר לברקוזן.

בשנת 1987 סטפן שוורץ שיחק לראשונה במסגרת בוגרת של המועדון מאלמה. כעבר שנה הוא עבר לבנפיקה ליסבון ובקיץ 1994 חתם בארסנל בה הוא הדיח מההרכב הקבוע את דייוויד הילייר. עם הקבוצה הוא הגיע לגמר של גביע אירופה למחזיקות גביע בשנת 1995. לאחר ארסנל, שוורץ שיחק באיטליה ובספרד. בשנת 1999 הוא קיבל תואר "שחקן השנה" בשוודיה.

== נבחרת שוודיה==
סטפן שוורץ היה מוזמן לנבחרות נוער של המדינה החל מגיל 17. בשנת 1990 הוא לראשונה שיחק בנבחרת הבוגרת. בשנת 1992 הוא הגיע לחצי גמר של יורו 1992. ובשנת 1994 היה חלק מנבחרת שזכתה במקום הלשישי במונדיאל 1994. בעקבות פציעתו לא היה יכול להשתתף במשחקי יורו 2000.

==קישורים חיצוניים==

קטגוריה:כדורגלנים שוודים
קטגוריה:קשרי כדורגל שוודים
קטגוריה:מאלמה: כדורגלנים
קטגוריה:כדורגלני מאלמה
קטגוריה:כדורגלני בנפיקה ליסבון
קטגוריה:כדורגלני ארסנל
קטגוריה:כדורגלני פיורנטינה
קטגוריה:כדורגלני ולנסיה
קטגוריה:כדורגלני סנדרלנד
קטגוריה:ספורטאים זרים בפורטוגל
קטגוריה:ספורטאים שוודים באנגליה
קטגוריה:ספורטאים זרים באיטליה
קטגוריה:ספורטאים שוודים בספרד
קטגוריה:כדורגלני מונדיאל 1990
קטגוריה:כדורגלני מונדיאל 1994
קטגוריה:שוודים שנולדו ב-1969
2020 UL3

2020 UL3 הוא גוף קרוב ארץ, ועל פי נאס"א הוא אסטרואיד אפולו. גודלו מוערך ב-50–130 מטרים והוא נע במהירות של 11.2 קילומטרים בשנייה.

הוא נחשב אחד האסטרואידים בקבוצת סיכון (PHA - potentially hazardous asteroids) שאינו אפסי להתנגשות עם כדור הארץ, עם פוטנציאל לגרימת הרס בקנה מידה גדול. עם זאת, הערכות של תרחישי התנגשות שונים קובעות שאף אם תהיה התנגשות, עדיין סכוי סביר שהוא "רק" ישפיע על מערכות מטאורולוגיות ולאו דווקא יגרום להרס רב.

חישובים אסטרונומיים של שיערוך מסלול מצאו שב-14 בנובמבר 2089 הוא צפוי לחלוף קרוב כ-251 אלף קילומטרים מכדור הארץ, מרחק שיחד עם טווח השגיאה בחישוב מכניס את תסריט התנגשות עם כדור הארץ לאפשרי.

== ראו גם ==
* אפופיס

== הערות שוליים ==

קטגוריה:אסטרואידים
קטגוריה:גופים קרובי ארץ
Songs from the Kitchen Disco

Songs from the Kitchen Disco (בעברית: שירים מן דיסקוטק המטבח) הוא אלבום האוסף השני של הזמרת-יוצרת האנגלייה סופי אליס-בקסטור. האלבום יצא לאור ב-13 בנובמבר 2020, על ידי חברות התקליטים EBGB's ו-Cooking Vinyl.

האלבום כולל סינגלים מכל אלבומי האולפן שלה: (Read My Lips (2001, (Shoot from the Hip (2003, (Trip the Light Fantastic (2007, (Make a Scene (2011, Wanderlust ו-(Familia (2016, כמו כן, ביצעה מספר גרסאות כיסוי לשירים של אמנים אחרים.<ref></ref>

==רקע והכרזה==
בשנת 2019 הוציאה אליס בקסטור את The Song Diaries, אלבום האוסף הראשון שלה. אשר מורכב בעיקר מגרסאות כיסוי של 15 משיריה וקאבר לשיר "Love Is You" של קרול ויליאמס. האלבום הופק על ידי אד הרקורט (שהפיק גם את שני אלבומי האולפן האחרונים שלה), עם הפקה נוספת על ידי ריצ'רד "ביף" סטנארד ואש האוויס.<ref></ref> באותה השנה היא גם יצאה לסיבוב הופעות "The Song Diaries Tour", בתוך בריטניה בליווי של להקה; סיבוב ההופעות כלל 14 תאריכים, שחולקו לשני לגים; אחד בסוף האביב והשני בסתיו.<ref></ref>

במהלך הסגר של מגפת הקורונה אירחו אליס בקסטור, בעלה, הבסיסט דה פילינג, ריצ'רד ג'ונס וילדיהם, מספר הופעות חיות דרך האינסטגרם בשם Kitchen Disco Live, מדי יום שישי בערב במשך 10 שבועות.<ref></ref>

==סיבוב הופעות==
בשנת 2021, תצא אליס בקסטור לסיבוב הופעות בבריטניה על מנת לקדם את האלבום. היא תקיים את ההופעה הראשונה במסגרתו ב-5 במאי בנוטינגהאם.<ref></ref>

==רשימת רצועות==

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!rowspan="2" |עולם
|rowspan="2" |13 בנובמבר 2020
|הורדה דיגיטלית • סטרימינג
|rowspan="2" |EBGB's • Cooking Vinyl
|<ref></ref>
|-
|תקליטור • ויניל כפול • ויניל כפול • קלטת שמע • קלטת שמע 
|<ref></ref>
|}

== קישורים חיצוניים ==

== הערות שוליים ==

קטגוריה:אלבומי אוסף מ-2020
קטגוריה:אלבומי סופי אליס-בקסטור
נבו עמרני

נבו עמרני (נולד ב-28 בפברואר 1998) הוא אושיית רשת, מנחה טלוויזיה ואיש ניו מדיה ישראלי.

== ביוגרפיה ==
===חיים אישיים===
עמרני נולד וגדל בכפר סבא למשפחה דתית. למד בבית הספר כצנלסון, ושירת כתומך לחימה ביחידת אגוז בצה"ל. ב-22 בספטמבר 2020 יצא מהארון כהומוסקסואל בפוסט ברשת החברתית אינסטגרם.<ref></ref><ref></ref>

=== קריירה ===
בשנת 2017 פרץ עמרני במהלך שירותו הצבאי, בזכות דמויות שיצר ושיחק במסגרת סרטוני רשת הומוריסטיים שהחל לפרסם באפליקציית סנאפצ'ט ואחריה באינסטגרם. עמרני פעיל גם באפליקציית "טיקטוק".

במהלך חופשת הקיץ ב-2019 הנחה את "נבונינג'ה", תוכנית רשת לילדים בערוץ היוטיוב של "סלקום tv", תוכנית ריאלטי תחרות שהפגישה בינו לבין משתתפי נינג'ה ישראל ילדים,<ref></ref> התכנית ליוותה את התכנית ששודרה בערוץ הילדים. השתתף במופע "פלייקון", פסטיבל כוכבי הרשת בישראל,<ref></ref> הופיע במופע "לא לדאוגוסט" ברחובות שהופק על ידי משרד התרבות והספורט,<ref></ref> והשתתף במופע הילדים "TikTok Show" עם כוכבי רשת נוספים.

במהלך שנת 2019 זכה בתואר "פריצת השנה" במצעד נבחרי הרשת של אתר פרוגי.<ref></ref> באותו השנה, הנחה את העונה השנייה של תוכנית האודישנים והכישרונות צעירים "דה בוקס" בערוץ KidZ. תוכנית הרשת "נבונינג'ה" ליוותה את שידורי נינג'ה ישראל ילדים בערוץ הילדים.

ב-2020 הצטרף לנבחרת ה"יאנג טים" של ערוץ הניו-מדיה של סופר פארם. באותו השנה, השתתף בתוכנית "דין ואנג'ל".

ב-7 ביוני 2021 הנחה את טקס פרסי הנוער הגאה "איגי LOVE" השני לצידה של בל אגם. במהלך הטקס זכה בפרס 'הרגע המרגש', על סרטון בו יצא מהארון וכן בפרס משפיען השנה. במסגרת חודש הגאווה לשנת 2021 נבו לקח חלק בהפקת אופנה של חברת Reebok.<ref></ref>

ב-2022 דיבב את קארדז בסרט "עולם מוזר" של אולפני ההנפשה של וולט דיסני.

== פעילות חברתית ==
עמרני לקח חלק בפרויקט מחנה הקיץ של עמותת גדולים מהחיים לעידוד ילדים ולמתן תמיכה נפשית וחברתית.<ref></ref> ב-2020 השתתף בפרויקט העלאת המודעות לבריונות רשת של משרד החינוך ונשיא מדינת ישראל, ראובן ריבלין, "#לאעומדיםמהצד".<ref></ref>

== פילמוגרפיה ==
{| class="wikitable"
!שנה
!פרויקט
!דמות
!הערות
|-
|rowspan="2"|2019
|דה בוקס – עונה 2
|מנחה
|
|-
|נבונינג'ה
|מנחה
|ליוותה את שידורי נינג'ה ישראל ילדים
|-
|2022
|עולם מוזר
|קארדז
|דיבוב
|}

== פרסים ==
=== פעילות ברשת===
{| class="wikitable"
!שנה
!שם הפרס
!זכייה בתואר
|-
|2019
|פרסי נבחרי השנה של פרוגי
|פריצת השנה
|-
|rowspan="2"|2021
| rowspan="2" |טקס פרסי הנוער הגאה "איגי LOVE"
|משפיען השנה
|-
|הרגע המרגש של השנה
|}

== קישורים חיצוניים ==

* 

== הערות שוליים ==

קטגוריה:אנשי טלוויזיה ישראלים
קטגוריה:להט"בים ישראלים
קטגוריה:מנחי טלוויזיה להט"בים ישראלים
קטגוריה:טיקטוקרים ישראלים
קטגוריה:בוגרי תיכון כצנלסון
קטגוריה:כוכבי רשת ישראלים
קטגוריה:ישראלים שנולדו ב-1998
קטגוריה:לוחמי יחידת אגוז
קטגוריה:כפר סבא: אישים
החיים הנסתרים של שייקה אופיר

החיים הנסתרים של שייקה אופיר (באנגלית: Shai K) הוא סרט תיעודי ישראלי משנת 2019, שכתב ביים והפיק ארי דוידוביץ'. הסרט הופק עבור ערוץ Yes דוקו ושודר בו לראשונה ב-2019. 

== תקציר העלילה==
הסרט משלב בין קטעים המתארים את הצלחתו של שייקה אופיר, שהפך לאבי ההומור הישראלי ולאיקון תרבות, על רקע סיפורה התרבותי של ישראל בשנות ה-60, ה-70 וה-80, עם עדויות על סיפורו המשפחתי המורכב. הסיפור המשפחתי כולל עדויות של:
* אוהלה הלוי, אשתו הראשונה של אופיר, המספרת את סיפור אהבתם, ביומן קולי שערכה בערוב ימיה, 
* בתו הבכורה, עתליה אופיר, שננטשה על ידו בניו יורק כשהייתה בת 7, ומספרת על משפחתו הראשונה ואת סיפור חייו ומותו של אחיה, אלעד אופיר.
* אשתו השנייה ואלמנתו, לידיה, ובתם, השחקנית קארין אופיר, המספרים על משפחתו השנייה.
וכן סרטוני סופר 8 משפחתיים. 

הקטעים על הקריירה של אופיר כוללים קטעי במה וקולנוע, בין השאר, מתוך "השוטר אזולאי" בכיכובו של אופיר, וקטעי ארכיון שמוצגים לראשונה בסרט.

==משתתפים==
לידיה אופיר, טלי אופיר, קארין אופיר, רבקה קרמר, גדי יגיל, נעמי פולני, מיה זיו, מרלין וניג, שמעון גולדשטיין, ישראל גוריון, שושיק שני, דרור קרן, עדנה גורן, יונתן גת, שייקה לוי, גברי בנאי, נירה גל, יעקב בן הרצל, דני רווה, ניצה שאול, דורון כוכבי ודורון שפר.

== הפקה ==
הסרט הופק בידי היפרמדיה, עבור yes דוקו, בתמיכת קרן רבינוביץ לאמנויות - פרויקט קולנוע, והמיזם המשותף של קרן גשר-אביחי-מיימונידס. הקרנת הבכורה של הסרט הייתה במסגרת התחרות הישראלית בפסטיבל דוקאביב לקולנוע דוקומנטרי, ב-24 במאי 2019. הסרט מוקדש ללידיה אופיר, שהלכה לעולמה בשנת 2018.

הסרט הופץ בישראל בידי רשת בתי קולנוע לב, בה הוקרן ברחבי ישראל במשך 10 שבועות ברציפות.

== קישורים חיצוניים ==

* "[https://www.youtube.com/watch?v=HURvEP4ueIo החיים הנסתרים של שייקה אופיר]", קדימון הסרט באתר [http://YouTube.com YouTube]
*אתר הסרט [http://www.shaikmovie.com "החיים הנסתרים של שייקה אופיר"]
*[https://saloona.co.il/culture/ביקורת-סרט-החיים-הנסתרים-של-שייקה-אופי/ "ביקורת סרט: החיים הנסתרים של שייקה אופיר"], באתר [https://saloona.co.il Saloona]
*[https://www.mako.co.il/news-channel2/Friday-Newscast-q2_2019/Article-5df90a570714b61027.htm?sCh=8c9e6603e7478110&pId=25483675 "המשפחה הסודית של שייקה אופיר"], כתבת אולפן שישי
*"סרט מפואר על אדם מפואר", ביקורת [https://eithanwe.wordpress.com קולנוע בראש צלול]
*
*[https://filmcastlesite.wordpress.com/2019/07/10/שייקה-החיים-הנסתרים-של-שייקה-אופיר/ שייקה: החיים הנסתרים של שייקה אופיר"], ביקורת בבלוג [https://filmcastlesite.wordpress.com Film Castel]

קטגוריה:סרטים תיעודיים ישראליים
דייב אלבריטון

דייוויד דונלד "דייב" אלבריטון (באנגלית: David Donald "Dave" Albritton; 13 באפריל 1913 – 14 במאי 1994) היה אתלט אמריקאי, סגן אלוף אולימפי (ברלין 1936), 7 פעמים אלוף ארצות הברית (1936–1938, 1945–1947, ו-1950) ושיאן עולם בקפיצה לגובה. נוסף לכך, היה חבר בית המחוקקים של אוהיו מטעם המפלגה הרפובליקנית (1961–1972).

== ביוגרפיה ==
אלבריטון נולד וגדל בדנוויל, אלבמה. הוא למד באוניברסיטת המדינה של אוהיו והתאמן בהדרכתו של לארי סניידר ביחד עם ג'סי אוונס. באוניברסיטה היה חבר באחוות אלפא פי אלפא.

===1936===
באליפות ארצות הברית שנערכה בפרינסטון, ניו ג'רזי בתחילת יולי 1936 במדליית ארד בתוצאה של 2.03 מטר אחרי קורנליוס ג'ונסון ומלווין ווקר (2.03 מטר).

====שיאן עולם====
שבוע לאחר מכן, במבחנים האמריקאים לאולימפיאדת ברלין (1936) שנערכו בניו יורק באמצע יולי הוא זכה במדליית זהב ביחד עם קורנליוס ג'ונסון בשיא עולם חדש של 2.076 מטר. תוצאה זו דירגה אותם בסוף השנה במקום ראשון בעולם.

====סגן אלוף אולימפי====
חודש לאחר מכן, במשחקים האולימפיים עצמם הוא זכה במדליית כסף בקפיצה לגובה בתוצאה של 2.00 מטר, אחרי קורנליוס ג'ונסון שקבע שיא אולימפי חדש של 2.03 מטר, ולפני דלוס ת'רבר (2.00 מטר), שניהם מארצות הברית. עד לאותו טקס חלוקת המדליות שנערך ב-2 באוגוסט, ברך היטלר את כל הזוכות והזוכים. אך לטקס חלוקת המדליות בקפיצה לגובה שבו זכו שלושה אמריקאים ובראשם שני קופצים אפרו אמריקאים, הוא לא הגיע.

===1937===
באליפות ארצות הברית שנערכה במילווקי ב-3 ביולי 1937 הוא זכה במדליית זהב בקפיצה לגובה בשיא אליפות חדש של 2.05 מטר.

===1950===
באליפות ארצות הברית שנערכה במרילנד בסוף יוני 1950 זכה אלבריטון בפעם השביעית במדליית זהב בקפיצה לגובה בתוצאה של 1.97 מטר.

== חיים אישיים ==
לאחר שפרש מספורט תחרותי עסק בהוראה בתיכון. בתקופה שבין ה-3 בינואר 1961 ל-31 בדצמבר 1972, נבחר אלבריטון ל-6 קדנציות רצופות לכהן כחבר בבית המחוקקים של אוהיו. 

== שיאים אישיים ==
===אצטדיון===
* קפיצה לגובה: 2.07 מטר (1936), שיא עולם בעבר

== תארים והישגים ==
* בשנת 1980 זכה אלבריטון להיכלל בהיכל התהילה של האתלטיקה בארצות הברית.

== ראו גם ==
* התפתחות שיא העולם בקפיצה לגובה (ויקיפדיה באנגלית)

==קישורים חיצוניים==

* [http://trackfield.brinkster.net/USATournaments.asp?TourCode=N&Gender=M&TF=T&Event=MF1&P=F&By=E כל האליפויות ארצות הברית בקפיצה לגובה לגברים], באתר Track and Field 
== הערות שוליים ==

קטגוריה:אתלטים אפרו-אמריקאים
קטגוריה:קופצים לגובה אמריקאים
קטגוריה:שיאני עולם אמריקאים: אתלטיקה
קטגוריה:אתלטים באולימפיאדת ברלין (1936)
קטגוריה:זוכי מדליית כסף אולימפית אמריקאים: אתלטיקה
קטגוריה:בוגרי אוניברסיטת המדינה של אוהיו
קטגוריה:חברי האספה הכללית של אוהיו
קטגוריה:אמריקאים שנולדו ב-1913
קטגוריה:אמריקאים שנפטרו ב-1994
מרכז המלך עבדאללה השני לאימוני מבצעים מיוחדים

לוגו המרכז
מרכז המלך עבדאללה השני לאימוני מבצעים מיוחדים (King Abdullah II Special Operations Training Centre, בראשי תיבות: KASOTC) הוא מתקן אימונים השוכן בפאתי העיר עמאן, בירת ירדן. הוא הופעל בשנת 2009 ומנוהל על ידי הכוחות המזוינים של ירדן.

==הבסיס==
בסיס האימונים הוקם ביוזמתו של עבדאללה השני, מלך ירדן, במטרה לקיים מתקן לאימונים מתקדמים בתשלום של יחידות למבצעים מיוחדים, שיטור ולוחמה בטרור מארצות שונות. בנייתו החלה ב-2005 בשוליה הצפוניים של עמאן. הוא נבנה בשטחה של מחצבת אבן לשעבר ומשתרע על פני 2.5 קילומטר רבוע. הבנייה מומנה על ידי ממשלת ארצות הברית. הבסיס נבנה על ידי קבלן פרטי בפיקוח חיל ההנדסה של צבא ארצות הברית. הוא נחנך ב-19 במאי 2009.

===מתקני הבסיס===
השטח הבנוי במתקן
דגם המטוס ובניין האימון באש חיה
בבסיס הוקמה שורת בניינים המיועדים לאפשר סימולציה של מבצעים מיוחדים במגוון רחב של תרחישים ומורכבות:
* אזור בנוי המכיל 56 מבנים, ובהם:
** מבני ממשל
** שגרירות
** מבני מגורים, כולל וילה ומבנים כפריים
** מבני מסחר ותעשייה וחנויות
** משרדים
** כיכר עירונית
** מרכז קהילתי
** מוסך ותחנת דלק
** מאגר מים
* רחבת חניה אווירית ובה מטוס אירבוס A300 ובסמוך אליו מגדל פיקוח ומנחת מסוקים
* מבנה מחוזק המשמש לאימונים באש חיה
* מבנה לאימוני פריצה לבניין
* מגדל לאימוני טיפוס על קיר וסנפלינג
* מטווח המכיל מטרות נעות ומאפשר ירי עד לטווח של 1,300 מטר
* מסלולי נהיגה לאימוני נהיגה מבצעית, לרבות אימוני מרדף והתחמקות ממנו
* מתקן לאימון כלבי לחימה וכלבי גישוש
בנוסף הוקמו בבסיס אולמי הרצאות, מתקן רפואי לטיפולי חירום, מתקני אחזקה לנשק ולרכב, חדרי אוכל ומרכז ספורט הכולל מגרש כדורגל ואולם כושר.

במתקני המרכז משולבים אמצעי סימולציה טכניים שונים, לרבות פירוטכניקה והדמיה קולית. סביב המתקנים ובתוכם מפוזרות כ-350 מצלמות טלוויזיה וכן מיקרופונים, המקושרים למרכז בקרה. הן מאפשרות מעקב אחרי אימונים, ניהולם מקרוב תוך הפעלת אמצעי הסימולציה מרחוק וכן עריכת תחקורים לאחר פעולה על בסיס הצילומים וההקלטות משטחי האימונים.

סגל ההדרכה במרכז כולל יוצאי יחידות מיוחדות מארצות שונות.

===תחרות הלוחם השנתית===
לאחר הקמתו ייסד המרכז את תחרות הלוחם השנתית - תחרות בינלאומית שבה מתחרים זו בזו נבחרות ממדינות שונות בביצוע משימות צבאיות ותרגילי לוחמה בטרור, בדגש על עבודת צוות. תפקודן נבחן על ידי צוות שיפוט. התחרות משמשת גם כמסגרת להחלפה ושיתוף של ידע וניסיון בין המשתתפים. מספר הנבחרות המתחרות בתחרות הגיע בשנים מסוימות ליותר משלושים.

==קישורים חיצוניים==

* 
* 
* 

*
מלך עבדאללה השני
קטגוריה:עמאן
קטגוריה:צבא: הכשרה ואימונים
קטגוריה:ירדן: צבא וביטחון